"M'għandux isir diskors u ġudizzju li jċappas lil kulħadd" – L-Arċipriet Chris Ellul "Ma nħobbx nikteb fit-tuwl jew niddefendi lili innifsi fuq il-midja imma ma niflaħx ma niftaħx ħalqi u nkun sinċier". Hekk beda bier jgħid l-Arċipriet tal-Parroċċa ta' Ħal Tarxien fl-aħħar sigħat wara l-bosta reazzjonijiet għal dak li nstema' fil-Qorti t'Għawdex. Huwa żied jgħid li meta jsir il-ħażin jagħmlu min jagħmlu qatt ma jsir tajjeb u qatt ma jkun ġustifikat. Fr.Chris Ellul qal li jħoss għafsa ta' qalb meta jara sitwazzjonijiet li qed ngħixu fihom fil-preżent. Ellul però appella lill-pubbliku li minkejja dawn is-sitwazzjonijiet, "Ma nistgħux nitfgħu lil kulħadd f'keffa waħda". Ellul kien appoġġjat meta qal li bħalu hawn ħafna oħrajn li jaħdmu bil-qalb mat-tfal u adoloxxenti mingħajr ebda intenzjoni ħażina jew aġir ħażin. Ta' din il-ħidma huwa qal li qatt ħadd minnhom ma jistenna grazzi jew xi ġieħ. Huwa għamilha ċara li dan jagħmluh biss għax jixtiequ l-ġid tal-ċkejknin afdati f'idejna. Intant huwa rringrazzja lil dawk kollha li jissaportjawhom u jafdawhom b'uliedhom, mhux biss bħala abbatini, iżda anki fil-kor, fil-katekiżmu u gruppi oħrajn. Huwa temm jgħid li bħala bniedem li jaħdem b'mod ġenwin biex ma jsirx diskors u ġudizzju li jċappas lil kulħadd.